РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на Комисия ”Професионална квалификация и 
информационни технологии”,
проведено на  24.04.2018 г.

Днес, 24.04.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

1.ОТНОСНО: Писмо от директора на Главна дирекция „Гражданска регистрация и административно обслужване“, с приложена извадка от Национална база данни „Население“ на електронен носител, необходима за обслужване дейността на бюрата за съдимост.

Комисия “Професионална квалификация и
информационни технологии”
Р Е Ш И :

1.1. Да се предостави получената информация, необходима за обслужване дейността на бюрата за съдимост на „Индекс-България“ ООД, с приемо-предавателен протокол, подписан от и.д.главен секретар на ВСС.

2.ОТНОСНО: План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година. 

Комисия “Професионална квалификация и
информационни технологии”
Р Е Ш И :
	
2.1. Приема подготвените от дирекция „ИТСС” предложения по План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година.
2.2. Съгласува План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година, с приетите по т.2.1. предложения. 
2.3. Решението на комисията и предложенията по т.2.1 да се изпратят на Комисията по правни и институционални въпроси към Пленума на ВСС.

3.ОТНОСНО: Искане от председателя на Районен съд гр. Варна за отпускане на средства за закупуване на 5 броя принтери.

Комисия “Професионална квалификация и
информационни технологии”
Р Е Ш И :
	
3.1. Да бъдат предоставени 5 броя принтери, след получаване във ВСС на принтерите съгласно решение на комисията по протокол №10/27.03.2018г., т.5. 
3.2. Решението по т. 3.1 да се изпрати на комисия „Бюджет и финанси“ към Пленума на ВСС по компетентност, след получаването на принтерите във ВСС и подготовка на необходимите документи.

4. ОТНОСНО: Искане от председателя на Районен съд гр. Пазарджик за отпускане на средства за закупуване на компютърни конфигурации.

Комисия “Професионална квалификация и
информационни технологии”
Р Е Ш И :
	
4.1. Искането от председателя на Районен съд гр. Пазарджик за осигуряване на средства за закупуване на компютърни конфигурации на обща стойност 11 880.00 лв. с ДДС е целесъобразно.
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

5. ОТНОСНО: Писма от „Информационно обслужване“ АД, dWare, ЕТ „Темида 2000 – Еди Чакъров“, „Нотарис“ ЕООД, във връзка с възможността за обмен на данни между програмните системи. 

Комисия “Професионална квалификация и
информационни технологии”
Р Е Ш И :
5.1. Възлага на дирекция „ИТСС“ да организира среща с участието на „Информационно обслужване“ АД, dWare, ЕТ „Темида 2000 – Еди Чакъров“, „Нотарис“ ЕООД и представител на Районен съд-Пловдив, във връзка с възможността за обмен на данни между програмните системи.
5.2. Комисията да бъде уведомена за резултатите от проведената среща.

6. ОТНОСНО: Писмо от Министерство на правосъдието относно правила за поддържане в актуално състояние на информацията за наличните ИТ ресурси в сектор „Правосъдие“.

Комисия “Професионална квалификация и
информационни технологии”
Р Е Ш И :

6.1. Изпраща правилата за поддържане в актуално състояние на информацията за наличните ИТ ресурси в сектор „Правосъдие“ на Комисия по правни и институционални въпроси към Пленума на ВСС, по компетентност и за внасяне в Пленума на ВСС.

7. ОТНОСНО: Писмо от Министерство на правосъдието, с искане за определяне на модератор на панел, във връзка с конференция тема „Бъдеще на електронното правосъдие в ЕС и новите технологии в служба на съдебната система“, която ще се проведе на 14 и 15 май в гр. София.

Комисия “Професионална квалификация и
информационни технологии”
Р Е Ш И :

7.1. Не определя модератор на панел, във връзка с конференция на тема „Бъдеще на електронното правосъдие в ЕС и новите технологии в служба на съдебната система“, която ще се проведе на 14 и 15 май в гр. София. 
7.2. Решението да се изпрати на Министерство на правосъдието.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /П/

КАЛИНА ЧАПКЪНОВА